Pascha (festum Iudaicum)
Vide etiam paginam fere homonymam: Pascha (festum Christianum). Pascha, seu Phase (Hebraice: פֶּסַח, ad litteram "transitus" valens; Aramaice: פַּסְחָא; Graece in Septuaginta et in Novo Testamento: πάσχα), est festum Iudaicum maximi momenti, quod exodum sive liberationem populi Israel ex Aegypto admonet. Pascha in hebdomade inter diem 15. et 22. mensis Nisan agendum est. Festum familiare in domibus variis ritibus agitur, inter quos Seder et esus azymorum per totam hebdomadam. Quare etiam "Sollemnitas Azymorum" (Dt. 16,16) appellatur.